Public procurement notice: Contract Notice
Published: 2025-11-17
Buyer: Servica Oy
Country: FI
Region: FI1B1
Contract type: Supplies
Procedure: Open procedure
CPV classification: 33000000 | 33162000: Operating theatre instruments
Estimated value: 600000 EUR
Submission deadline: 2025-12-15
Award criteria: price, quality

Technical requirements: Servica Oy kilpailuttaa Pohjois-Savon Hyvinvointialueen tarpeisiin neurokirurgian korkeakierrosporat, laitesidonnaiset tarvikkeet ja kulutustarvikkeet (konsoli, käsikappaleet ja poranterät) sekä niihin kuuluvat oheispalvelut, kuten tuotekoulutus ja huoltopalvelut, sopimuskaudeksi, joka on voimassa toistaiseksi. Hankinnan arvioitu kokonaisarvo arvonlisäverottomasti on laskettu neljälle (4) vuodelle.  Tavoitteena on uusia porakantaa kulutustarvikkeineen. Hankittavat kappalemäärät on arvioitu hankinnan kohteen kriteereissä.

Hankinnan kohteena oleva kokonaisuus koostuu porajärjestelmästä sekä sen kulutustavarasta:
1.1 Konsoli
1.2 Jalkapoljin
1.3 Moottorillinen käsikappale perforaattoriin ja drilliporaistukoihin
1.4 Sivuleikkurin istukka, mukaan lukien yhteensopivat L-jalat
1.5 Kulmallinen n. 10-12 cm (tai lähin vastaava) istukka esim. ruusu- tai timanttiterää varten
1.6 Kulmallinen n. 12-15 cm (tai lähin vastaava) istukka esim. ruusu- tai timanttiterää varten
1.7 Trepaani-istukka perforaattorin käsikappaletta varten 
1.8 Ruusuporanterä, kertakäyttöinen
1.9 Timanttiporanterä, kertakäyttöinen
1.10 Sivuleikkurin terä
Pakollinen optio: takuuajan jälkeinen huoltosopimus

Hankinnassa huomioitavaa:  
- Tarjoaja tarjoaa porajärjestelmää tarvikkeineen. Osatarjouksia ei hyväksytä.
- Tarjottu korkeakierrosporajärjestelmä soveltuu lasten ja aikuisten neurokirurgisiin toimenpiteisiin (kraniaaliseen ja spinaalikirurgiaan) ja sisältää trepaaniporan, sivuleikkurin (käytetään jatkossa termiä "sivuleikkuri") ja drilliporan.
- Laitteiden käyttöympäristönä on Pohjois-Savon hyvinvointialueen leikkaussalit ja käyttäjät ovat terveydenhuollon ammattilaisia.

Muuta huomioitavaa:

Porakokonaisuuksien hankkimiseen vaikuttaa vuotuinen määräraha, eli kaikkia kokonaisuuksia ei hankita kerralla. Tilaaja ei sitoudu tiettyyn hankintamäärään eikä hankintasopimuksesta synny ostovelvoitetta.

Takuuajan määräaikais- ja vikahuoltotyöt oheiskuluineen ja laitteiston varaosat sisältyvät hankintahintaan. Takuuajan jälkeiselle ajalle on pakollisena optiona huoltosopimus, ja huoltosopimuksen laskennallinen vuosihinta huomioidaan hintavertailussa. Laitteelle on veloituksetta saatavilla lainalaite huoltojen ja vikakorjausten ajaksi laitteen elinkaaren ajan. Lainalaite toimitetaan 48 tunnin sisällä tarpeen ilmaisusta.

Toimittajiksi valitaan enintään kaksi (2) toimittajaa, jotka asetetaan etusijajärjestykseen vertailun tulosten perusteella, toisen toimittajan ollessa varatoimittaja. Tilaukset suoritetaan etusijajärjestyksen mukaisesti ensimmäiseksi tulleelta.  Tarve varatoimittajaan tulee siitä, jos ensisijaisen toimittajan tuotteen myynti keskeytyy, tulee pitkiä toimituskatkoja tai hankinnan aikana ilmenee laatusyitä, joita ei voida korjata.

Hankintasopimuksella sovitaan keskeisistä ehdoista niin sitovasti, että sopimusta voidaan toteuttaa sopimuskaudella hankintasopimuksen tapaan (vrt. usean, vähintään kolmen, toimittajan puitejärjestely, jossa ehdot vahvistettu): hinta vahvistetaan hankintamenettelyssä sitovasti ja kiinteästi, ja avoimeksi jää vain hankittavien tuotteiden täsmälliseen määrään sekä niiden tilaamiseen ja toimittamiseen liittyviä seikkoja.
Hankintayksikön päätökseen tai muuhun hankintamenettelyssä tehtyyn ratkaisuun tyytymätön voi vaatia hankinta-lain 132–135 §:n mukaan hankintaoikaisua. Hankintaoikaisua voi vaatia hankintayksiköltä kirjallisesti tarjouskilpailuun osallistunut tarjoaja tai osallistumishakemuksen tehnyt ehdokas eli se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen).
Asianosaisen on vaadittava hankintaoikaisua 14 päivän kuluessa siitä, kun asianosainen on saanut tiedon hankintayksikön päätöksestä tai muusta hankintamenettelyssä tehdystä ratkaisusta.
Sähköistä tiedoksiantoa käytettäessä hankintapäätös oheisasiakirjoineen katsotaan saaduksi tiedoksi sinä päivänä, jolloin päätöksen oheisasiakirjoineen sisältävä sähköinen viesti on vastaanottajan käytettävissä tämän vastaanotto-laitteessa siten, että viestiä voidaan käsitellä. Tällaisena ajankohtana pidetään viestin lähettämispäivää, jollei asiassa esitetä luotettavaa selvitystä tietoliikenneyhteyksien toimimattomuudesta tai vastaavasta muusta seikasta, jonka johdosta sähköinen viesti on saapunut vastaanottajalle myöhemmin.
Jos tiedoksianto toimitetaan postitse kirjeellä vastaanottajalle, vastaanottajan katsotaan saaneen asiasta tiedon seitsemäntenä päivänä sen lähettämisestä, jollei tiedoksiannon näytetä tapahtuneen myöhemmin. Käytettäessä todisteellista tiedoksiantotapaa, tiedoksianto katsotaan tapahtuneeksi saantitodistuksen osoittamana aikana tai erilliseen tiedoksisaantitodistukseen merkittynä aikana.

Valitusosoitus markkinaoikeuteen

Jollei toisin säädetä, valitus on tehtävä kirjallisesti 14 päivän kuluessa siitä, kun asianosainen on saanut tiedon hankintaa koskevasta päätöksestä valitusosoituksineen.
Valitus on tehtävä 30 päivän kuluessa päätöksen tiedoksisaannista, jos hankintayksikkö on tehnyt hankinta- tai käyttöoikeussopimuksen hankintalain 130 §:n 1 tai 3 kohdan nojalla noudattamatta odotusaikaa.
Valitus on tehtävä kuuden kuukauden kuluessa hankintapäätöksen tekemisestä siinä tapauksessa, että ehdokas tai tarjoaja on saanut tiedon hankintapäätöksestä valitusosoituksineen ja hankintapäätös tai valitusosoitus on ollut olennaisesti puutteellinen.


Winner: Hansel Oy (Hilma)